### Beslutning

Udvalget kunne enstemmigt henholde sig til Magistratsafdelingen for Teknik og Miljøs udtalelse af d. 13. september 2018 i overensstemmelse med Magistratens anbefaling.
 Liv Louise Christensen var forhindret i at deltage i udvalgets behandling af sagen.

### Sagens forløb

21-10-2015 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 21. oktober 2015 om magistratsbehandling af forslaget.

 Sagen bedes tilbagesendt byrådet via Magistraten.
 13-09-2018 Teknik og Miljø
SF’s byrådsgruppe har stillet forslag om gennemførelse af en bilfri søndag i det centrale [adresse], for at sætte fokus på aarhusianernes valg af transportmidler og luftforureningen samt for at skabe en bred debat om de trafikale udfordringer. Forslaget blev drøftet på byrådsmøde den 21. oktober 2015 og blev sendt til behandling i Magistraten. Teknik og Miljø fremsendte i juni 2017 en udtalelse, der primo september 2018 er blevet returneret fra Borgmesterens Afdeling. Teknik og Miljø har i forlængelse heraf udarbejdet nærværende opdaterede udtalelse til forslaget.

 Konklusion
 Teknik og Miljø er positivt indstillet overfor alternativ brug af gaderum, der kan bidrage til øget byliv og stemning. Ønsket skal ses i sammenhæng med behovet for mobilitet, men da behovet og dermed trafikmængden er mindre om søndage end de øvrige dage i ugen, er Teknik og Miljø ikke afvisende over, at det kan give mening på enkelte søndage. En mere generel udbredelse af bilfrie søndage vil dog skabe betydelige gener og en bilfri søndag bør derfor være en særlig begivenhed. En gennemførelse af en bilfri søndag forudsætter, at lokale arrangører frem-sætter ønske herom og tager ansvar for at udfylde rammerne med aktiviteter, så det sikres, at en bilfri søndag tilfører ekstra byliv, puls og stemning. Den konkrete gennemførelse og geografiske udstrækning vil skulle overvejes nærmere i forbindelse med et konkret arrangement og vil skulle ses i sammenhæng med behovet for, at eksempelvis udrykningskøretøjer og kollektiv trafik fortsat vil have behov for at kunne komme frem.
 27-09-2018 Borgmesterens Afdeling påtegning
Fremsendes til Magistraten.
 Borgmesterens Afdeling har ingen bemærkninger til Magistratsafdelingen for Teknik og Miljøs udtalelse af 13. september 2018.
 01-10-2018 Magistraten
[adresse] Byråd under henvisning til Magistratsafdelingen for Teknik og Miljøs udtalelse af 13. september 2018 som Magistraten kan henholde sig til.

 Rådmand Einar Nielsen og Tom Kjær henholder sig til det oprindelige forslag. Der udarbejdes notat med tidslinje om sagens behandling.

 Borgmester Jarl Steffensen og rådmand Bertram Berg var forhindret i at deltage i sagens behandling.
 10-10-2018 [adresse]
Fremsendes til Teknisk Udvalg til behandling i henhold til beslutning i byrådets møde den 10. oktober 2018.
 12-11-2018 Teknisk Udvalg
Udvalget kunne enstemmigt henholde sig til Magistratsafdelingen for Teknik og Miljøs udtalelse af d. 13. september 2018 i overensstemmelse med Magistratens anbefaling.
 Liv Louise Christensen var forhindret i at deltage i udvalgets behandling af sagen.